EkBass/fiwiki-20250220-pages-articles huggingface dataset:
Hermann Giesler

Hermann Giesler (2. elokuuta 1898 Siegen – 20. tammikuuta 1987 Düsseldorf)Giesler, Hermann Regionales Personenlexikon zum Nationalsozialismus in den Altkreisen Siegen und Wittgenstein. Viitattu 17.4.2019. oli saksalainen arkkitehti. Hän oli natsi-Saksan johtavia arkkitehteja ja Adolf Hitlerin suosiossa. Hermann Giesler oli tunnetun natsijohtajan Paul Gieslerin veli. Hän opiskeli Münchenin taideteollisuuskoulussa ja osallistui ensimmäiseen maailmansotaan. Hän työskenteli itsenäisenä arkkitehtina kunnes siirtyi 1933 Sonthofenin piirirakennusmestariksi.Giesler, Hermann ww2gravestone.com (Rob Hopmans). Viitattu 17.4.2019. Giesler liittyi kansallissosialistisen puolueen jäseneksi vuonna 1931. Hitler järjesti hänelle vuonna 1938 nimityksen professoriksi ja Münchenin kaupungin ylirakennusneuvokseksi. Gieslerin nimi oli mukana natsi-Saksan tärkeimpien taiteilijoiden luettelossa (gottbegnadeten list). Gieslerin natsihallinnolle suunnittelemia töitä olivat muun muassa Sonthofenin Ordensburg-sotakoulu ja Weimarin Adolf-Hitler-Platz-aukio. Vuonna 1940 Giesler suunnitteli Hitlerin tilauksesta Müncheniin Die Halle der Partei -nimisen valtavan, Rooman Pantheonia jäljittelevän puolueen kokousrakennuksen, joka oli tarkoitettu myös Hitlerin tulevaksi hautamausoleumiksi, mutta sitä ei koskaan rakennettu. Giesler johti myös Linzin uudelleenrakentamisen suunnittelua. Hitlerin erityisen mielenkiinnon kohteena olleesta suunnitelmasta ehti toteutua vain muutaman Tonavan ylittäneen sillan laajennus.Eero Kuparinen: ”Tavoitteena loistava menneisyys – klassismi Hitlerin Saksassa”, s. 206–207 teoksessa Kivettyneet ihanteet? Klassismin nousu maailmansotien välisessä Euroopassa (toim. Marja Härmänmaa & Timo Vihavainen). Atena, Jyväskylä 2000. Toisen maailmansodan aikana Giesler johti vuosina 1942–1944 Organisation Todtin miehitetyssä Baltiassa toiminutta Einsatzgruppe Russland-Nord -osastoa ja oli vastuussa vankityövoiman käytöstä. Vuosina 1944–1945 hän johti asetehtaan rakentamista Mühldorfiin keskitysleirivankityövoiman avulla. Giesler sai aivan sodan lopussa SA- järjestön brigadeführerin arvon. Amerikkalaiset vangitsivat hänet sodan jälkeen ja hänet tuomittiin vuonna 1947 niin sanotussa Mühldorf- oikeudenkäynnissä elinkautiseen vankeuteen. Tuomio lyhennettiin 25 vuoden vankeudeksi vuonna 1948 ja Giesler vapautettiin armahduksella kokonaan vuonna 1952. Hän työskenteli sen jälkeen yksityisenä arkkitehtina Düsseldorfissa. ==Lähteet== ==Aiheesta muualla== Luokka:Saksalaiset arkkitehdit Luokka:Saksalaiset professorit Luokka:Saksalaiset kansallissosialistit Luokka:Saksalaiset elinkautisvangit Luokka:Vuonna 1898 syntyneet Luokka:Vuonna 1987 kuolleet
Anita Rapp

Anita Rapp (s. 24. heinäkuuta 1977 Lillehammer) on norjalainen entinen jalkapalloilija, joka pelasi hyökkääjänä. Hän kuului maajoukkueeseen, joka voitti kultaa vuoden 2000 kesäolympialaisista Sydneystä. == Lähteet == Luokka:Norjalaiset jalkapalloilijat Luokka:Vuonna 1977 syntyneet Luokka:Elävät henkilöt Luokka:Norjalaiset olympiavoittajat Luokka:Norjalaiset olympiamitalistit
Maja Åström

Maja Åström (s. 14. joulukuuta 1982 Avesta, Ruotsi) on ruotsalainen jalkapallomaalivahti, joka edusti viimeksi Damallsvenskan-sarjassa pelaavaa Tyresö FF-seuraa. Åström on myös edustanut Ruotsin naisten jalkapallomaajoukkuetta vuoden 2001 Algarve Cupissa. == Lähteet == Luokka:Ruotsalaiset jalkapalloilijat Luokka:Vuonna 1982 syntyneet Luokka:Elävät henkilöt
Horvat Kur

Horvat Kur () on antiikin aikaisen ja varhaisbysanttilaisen asutuksen arkeologinen kohde nykyisen Pohjois-Israelin alueella. Se sijaitsee noin 1,6 kilometriä pohjoisluoteeseen varhaisemmasta Kinneretin kaupungin paikasta ja Genesaretinjärven rannasta. Paikan nimi on nykyaikainen, eikä sen alkuperäistä nimeä tiedetä. == Historia == Horvat Kurissa on ollut asutusta hellenistisen ja roomalaisen kauden taitteesta ensimmäiseltä vuosisadalta eaa. varhaisbysanttilaiselle kaudelle 600-luvulle jaa. saakka. Tämän jälkeen alkaneella arabikaudella lähistöllä oli vähäisempää asutusta. Horvat Kurin arkeologiset tutkimukset alkoivat vuonna 2007. Ne liittyivät läheisesti Kinneretin kaivauksiin. Varsinaiset kaivaukset Horvat Kurissa aloitettiin vuonna 2010. Ne on suorittanut kansainvälinen tutkimusryhmä. Kaivauksiin on osallistunut tutkijoita myös muun muassa Helsingin yliopistosta, sekä lukuisia vapaaehtoisia kaivajia, myös Suomesta. Kaivaukset päättyivät vuonna 2016. == Rakennukset ja löydökset == Asutuksen koko on ollut noin kolme hehtaaria. Paikan merkittävin löytö ovat synagogan rauniot. Synagogassa on ollut viisi rakennusvaihetta, joista varhaisin ajoitetaan noin vuoteen 420 jaa. Se rakennettiin uudelleen maankäristyksen jälkeen 500-luvun lopulla, ja sitä muutettiin vielä noin vuonna 600. Rakennus hylättiin 600-luvun jälkimmäisellä puoliskolla. Synagogan koko oli noin 11 metriä pohjois-eteläsuunnassa ja noin 16,5 metriä itä-länsisuunnassa. Sen länsisivulla oli portiikki. Lattiat oli koristeltu mosaiikeilla. Merkittävin esinelöytö on oletettavasti toorakääröjen lukemisessa käytetty pöytä, joka muistuttaa Magdalasta löydettyä niin kutsuttua Magdalan kiveä. Se on ajoitettu 500-luvulle. Pöytä oli tehty basaltista ja koristeltu kaiverruksilla. Synagogan lisäksi paikalta on löydetty jäänteitä kotitalousyksiköistä sekä muun muassa sisternejä ja öljynpuristimia. Pienesinelöytöihin lukeutuu muun muassa keramiikkaa, lasia, rahoja ja luita. == Lähteet == Luokka:Arkeologiset kohteet Israelissa
Silje Jørgensen

Silje Jørgensen Anzjøn (s. 5. toukokuuta 1977 Kristiansand, Länsi-Agder) on norjalainen entinen jalkapalloilija, joka pelasi keskikenttäpelaajana. Hän kuului maajoukkueeseen, joka voitti kultaa vuoden 2000 kesäolympialaisista Sydneystä. Yhteensä Jørgensen pelasi Norjan naisten jalkapallomaajoukkueessa 43 ottelua, joissa teki kaksi maalia. == Lähteet == Luokka:Norjalaiset jalkapalloilijat Luokka:Vuonna 1977 syntyneet Luokka:Elävät henkilöt Luokka:Norjalaiset olympiavoittajat Luokka:Norjalaiset olympiamitalistit
Tilta Killinen

Matilda (Tilta) Josefina Killinen, o.s. Lagus, (3. tammikuuta 1850 Isokyrö – 5. huhtikuuta 1937 Kuopio) oli suomalainen kuurojenkoulun opettaja ja oppikirjantekijä.Aikalaiskirja 1920 s. 224. Helsinki: Otava 1920. Killisen vanhemmat olivat lukkari Claes Wilhelm Lagus ja Gustava Elisabet Berlin. Hän oli vuodesta 1873 naimisissa Kuopion kuuromykkäinkoulun johtajan, valtiopäiväedustaja Kustaa Killisen kanssa. Heidän poikiaan olivat arkkitehti Väinämö Killinen ja ministeri, pääjohtaja Ilmari Killinen. Tytär oli laulajatar Tellervo Killinen (Laurila).Aikalaiskirja 1934. artikkelit Killinen, Ilmari ja Laurila, Kaarle Sanfrid. s. 316, 377. Otava 1933 Killinen valmistui Jyväskylän seminaarista 1873. Hän teki opintomatkoja kuurojenkouluihin ulkomaille. Hän toimi opettajana ensin Kokemäen 1. kansakoulussa 1873–1880, sitten Kuopion kuuromykkäinkoulussa vuodesta 1885. Samalla hän toimi laulunopettajana Kuopion suomalaisessa tyttökoulussa vuosina 1880–1915. Hän opetti myös Steniuksen lastenkoulussa. Hän hoiti Kuopion kuuromykkäinkoulun johtajan virkaa useaan otteeseen miehensä sijasta tämän ollessa valtiopäivillä Kuopion kaupungin edustajana tai ulkomailla. ==Julkaisut== * Tilta Josefina Killinen: Lasku-harjoituksia kuuromykkäin kouluja varten. 1–3.Kuopio: 1896. == Lähteet == Luokka:Suomalaiset opettajat Luokka:Vuonna 1850 syntyneet Luokka:Vuonna 1937 kuolleet
Maria Kahelin

Maria Kahelin (20. helmikuuta 1867 Jyväskylä – 21. heinäkuuta 1936 Jyväskylä) oli kuurojen koulun opettaja ja johtaja.Aikalaiskirja 1920 s. 204. Helsinki: Otava 1920. Kahelinin vanhemmat olivat Jyväskylän lyseon rehtori Karl Henrik Kahelin ja Anges Charlotta Aejmelaeus. Kahelin valmistui tyttökoulusta 1883, Jyväskylän opettajaseminaarista 1889 ja suoritti kasvatusopin tutkinnon Helsingin yliopistossa 1897 sekä tietopuoliset ja käytännölliset kokeet kuuromykkäinkoulujen opettajan ja johtajattaren virkoja varten 1897. Hän auskultoi kuurojen opetusta sen jälkeen 1899 Tukholmassa, Gävlessä, Karlskronassa ja Kööpenhaminassa. Kahelin toimi kansakoulunopettajana Petäjävedellä 1889–1890, valmistavassa koulussa Jyväskylässä 1890–1895, pastori Ernesti Luoman ja Helena Luoman perustamassa valtion Jyväskylän kuuromykkäinkoulussa 1895–1899. Sen jälkeen hän oli Pietarsaaren ruotsinkielisen kuuromykkäinkoulun johtajattaren Anna Heikelin kuoltua vuodesta 1899 koulun johtajatar. Kahelinilla oli useita luottamustehtäviä. Hän oli Östensön turvakodin johtokunnan jäsen vuodesta 1910, NNKY:n johtokunnan jäsen Jyväskylässä 1897–1909, Pietarsaaressa 1903–1919. Suomen NNKY:n pääjohtokunnan jäsen hän oli 1905–1911. Hän oli Kuuromykkäin Auttajayhdistyksen Pietarsaaren piirin puheenjohtajana sen alusta alkaen, vuodesta 1904. Jäätyään Pietarsaaresta eläkkeelle Kahelin palasi Jyväskylään ja toimi siellä Kuuromykkäin yhdistyksen puheenjohtajana. Juristi, hallintoneuvos ja oikeusministeri Hjalmar Kahelin oli Maria Kahelinin veli.Kuka kukin on 1954, s. 304. (Runeberg.org) == Lähteet == Luokka:Suomalaiset opettajat Luokka:Suomen oppilaitosten rehtorit Luokka:Vuonna 1867 syntyneet Luokka:Vuonna 1936 kuolleet
Helmi Karjalainen

Helmi Charlotta Karjalainen (14. kesäkuuta 1879 Leppävirta – 27. lokakuuta 1951 Kuopio)Kuolinilmoitus, Helmi Charlotta Karjalainen, Helsingin Sanomat, 1951, No 293, sivu 2, julkaistu 30.10.1951 oli kuopiolainen opettaja, yhteiskunnallinen vaikuttaja ja naisasianajaja. Hän pani alkuun Minna Canthin patsashankkeen. Karjalaisen vanhemmat olivat opettajat Pentti Karjalainen ja Lotti Cantell. Karjalainen valmistui opettajaksi 1901. Hän oli Kansaopetuslaitosten opettajaneuvosto jäsen vuodesta 1918, Suomen naisliiton Kuopion osaston puheenjohtaja vuodesta 1907 kaikkiaan 45 vuotta ja Kuopion kaupungin raittiuslautakunnan puheenjohtaja.Aikalaiskirja 1920 s. 215. Helsinki: Otava 1920. Karjalainen lausui julkisessa puheessaan kerran sellaista, mikä kenraalikuvernööri Nikolai Bobrikovin mukaan oli majesteettirikos. Bobrikov antoi kouluhallitukselle määräyksen antaa Karjalaiselle muistutus. Kirjailija Guss Mattsson antoi siitä hyvästä pakinassaan Hufvudstadsbladetissa hänelle nimen Karjalan kirkas helmi (Karelens äkta pärla). Suomen itsenäistyttyä kouluhallitus perui muistutuksen kirjallisesti Karjalaiselle lähettämässään kirjeessä. Karjalainen toimi opettajana vuodesta 1901 useissa kuopiolaisissa kouluissa. Saatuaan valtakirjan ylemmän kansakoulun opettajaksi 1908 hänestä tuli vakinainen opettaja. Naisasiassa hänelle oli erityisen tärkeä naispappeus. Hän oli Kuopion kaupunginvaltuuston jäsen yli 20 vuotta ja osallistui sosiaaliseen työhön niin sanottuna köyhäinkaitsijana. Hän oli Kuopion kansakoulunopettajien johtokunnassa ensimmäinen nainen, ja 1919–1924 hän oli valtakunnallisen opettajaneuvoston jäsen. Karjalainen oli Nuorsuomalaisen puolueen, myöhemmin Edistyspuolueen, jäsen, ja hän oli muutamia kertoja kansanedustajaehdokas. Tuulikki Ritvanen luonnehtii häntä Naisten Ääni -kirjoituksessaan laillisuustaistelijaksi ja kulttuuriliberaaliksi. Naisten Ääni -lehden kyselyssä 1929 "Mikä teki Teistä naisasianaisen?" Karjalainen kertoi käyneensä ainoana tyttönä poikakansakoulun ja lukeneensa itkien Minna Canthin Työmiehen vaimon moneen kertaan. Kun Suomalainen Naisliitto 1907 perustettiin, hän lähti äitinsä kanssa perustamiskokoukseen, ja äiti perusti Naisliiton osaston kotipitäjään. Karjalainen itse kirjoitti runsaasti artikkeleita Naisten Ääni -lehteen. Kun Kuopiossa ryhdyttiin hankkeisiin Minna Canthin patsaan saamiseksi, Naisliitto halusi patsaan Helsinkiin. Varoja kuitenkin alkoi Kuopiossa kertyä, ja luonnoksia patsaaksi tuli jo ennen kuin niitä ehdittiin pyytää, joukossa muun muassa Viivi Vallgrenin ehdotus. Valituksi tuli kuitenkin lapinlahtelaisen kuvanveistäjän Eemil Halosen luonnos. Patsas tuli vuonna 1937 Kuopion Maljapuron puistoon, joka kunnostettiin ja nimettiin Minna Canthin puistoksi. Patsashankkeen toteutumisessa Helmi Karjalaisella oli muistokirjoituksen mukaan leijonan osa. == Lähteet == Luokka:Suomalaiset feministit Luokka:Suomalaiset opettajat Luokka:Vuonna 1879 syntyneet Luokka:Vuonna 1951 kuolleet
Ranskan ralli 2012

Ranskan ralli 2012 (virallisesti 3. Rallye de France – Alsace 2012) oli Rallin MM-sarjan kauden 2012 11. osakilpailu, joka ajettiin 4–7. lokakuuta. == Tulokset == Sija Kuljettaja Kartanlukija Auto Aika Ero Pisteet 1\. Sébastien Loeb Daniel Elena Citroën DS3 WRC 3:32.53,0 25 2\. Jari-Matti Latvala Miikka Anttila Ford Fiesta RS WRC 3:33.08,5 +15,5 18 3\. Mikko Hirvonen Jarmo Lehtinen Citroën DS3 WRC 3:33.37,1 +44,1 15 4\. Thierry Neuville Nicolas Gilsoul Citroën DS3 WRC 3:34.00,3 +1.07,3 12+2 5\. Mads Østberg Jonas Andersson Ford Fiesta RS WRC 3:34.09,4 +1.16,4 10+1 6\. Ott Tänak Kuldar Sikk Ford Fiesta RS WRC 3:35.20,9 +2.27,9 8+3 7\. Jevgeni Novikov Ilka Minor Ford Fiesta RS WRC 3:38.44,6 +5.51,6 6 8\. Chris Atkinson Glenn MacNeall Mini John Cooper Works WRC 3:39.35,4 +6.42,4 4 9\. Martin Prokop Zdeněk Hrůza Ford Fiesta RS WRC 3:41.39,8 +8.46,8 2 10\. Sébastien Chardonnet Thibault de la Haye Citroën DS3 WRC 3:41.52,7 +8.59,7 1 Lähde:2012 Rally de France-Alsace Lähde:2012 Rally de France-Alsace Lähde:2012 Rally de France-Alsace Lähde:2012 Rally de France-Alsace Lähde:2012 Rally de France-Alsace Lähde:2012 Rally de France-Alsace Lähde:2012 Rally de France-Alsace == Muuta == * Sébastien Chardonnetin uran ensimmäinen piste. * Citroën Junior Teamin viimeiset pisteet. == Lähteet == == Aiheesta muualla == Luokka:MM-rallikausi 2012 Luokka:Ranskan ralli
Ranskan ralli 2013

Ranskan ralli 2013 (virallisesti 4. Rallye de France – Alsace 2013) oli Rallin MM-sarjan kauden 2013 11. osakilpailu, joka ajettiin 4–7. lokakuuta. Sébastien Ogier ja Julien Ingrassia varmistivat mestaruuden kilpailun avanneella Power Stage -erikoiskokeella. Ogier ja Ingrassia olivat pisteen päässä mestaruuden varmistamisesta ja ainoa haastaja jäljellä oli Thierry Neuville, jonka olisi pitänyt saada täydet lisäpisteet jatkaakseen kilpailua mestaruudesta, mutta Neuville sijoittui erikoiskokeella toiseksi. Kilpailussa oli 20 erikoiskoetta, joiden yhteispituus oli . Kilpailu alkoi Strasbourgin kaduilla järjestetyllä yleisöerikoiskokeella. == Tulokset == Sija Kuljettaja Kartanlukija Auto Aika Ero Pisteet 1\. Sébastien Ogier Julien Ingrassia Volkswagen Polo R WRC 2:53.07,6 25+1 2\. Daniel Sordo Carlos del Barrio Citroën DS3 WRC 2:53.19,8 +12,2 18+3 3\. Jari-Matti Latvala Miikka Anttila Volkswagen Polo R WRC 2:53.27,1 +19,5 15 4\. Thierry Neuville Nicolas Gilsoul Ford Fiesta RS WRC 2:54.21,7 +1.14,1 12+2 5\. Jevgeni Novikov Ilka Minor Ford Fiesta RS WRC 2:56.18,5 +3.10,9 10 6\. Mikko Hirvonen Jarmo Lehtinen Citroën DS3 WRC 2:56.45,3 +3.37,7 8 7\. Andreas Mikkelsen Paul Nagle Volkswagen Polo R WRC 2:57.11,8 +4.04,2 6 8\. Mads Ostberg Jonas Andersson Ford Fiesta RS WRC 2:57.42,8 +4.35,2 4 9\. Robert Kubica Maciej Baran Citroën DS3 RRC 3:02.39,0 +9.31,4 2 10\. Romain Dumas Denis Giraudet Ford Fiesta RS WRC 3:05.03,4 +11.55,8 1 Lähde:2013 Rally de France-Alsace Lähde:2013 Rally de France-Alsace Lähde:2013 Rally de France-Alsace Lähde:2013 Rally de France-Alsace Lähde:2013 Rally de France-Alsace Lähde:2013 Rally de France-Alsace Lähde:2013 Rally de France-Alsace == Muuta == * Sébastien Ogier varmisti uransa ensimmäisen maailmanmestaruuden, joka varmistui rallin avauserikoiskokeella. * Romain Dumasin uran ensimmäinen piste. == Lähteet == == Aiheesta muualla == * Rally- Maps.com erikoiskokeet kartalla Luokka:MM-rallikausi 2013 Luokka:Ranskan ralli
Australian ralli 2014

Australian ralli 2014 (virallisesti 23. Coates Hire Rally Australia 2014) oli Rallin MM-sarjan kauden 2014 10. osakilpailu, joka ajettiin 12–14. syyskuuta. == Tulokset == Sija Kuljettaja Kartanlukija Auto Aika Ero Pisteet 1\. Sébastien Ogier Julien Ingrassia Volkswagen Polo R WRC 2:53.18,0 25+2 2\. Jari-Matti Latvala Miikka Anttila Volkswagen Polo R WRC 2:53.24,8 +6,8 18+3 3\. Andreas Mikkelsen Ola Fløene Volkswagen Polo R WRC 2:54.36,0 +1.18,0 15 4\. Kris Meeke Paul Nagle Citroën DS3 WRC 2:55.02,0 +1.44,0 12+1 5\. Mikko Hirvonen Jarmo Lehtinen Ford Fiesta RS WRC 2:55.11,6 +1.53,6 10 6\. Hayden Paddon John Kennard Hyundai i20 WRC 2:56.14,2 +2.56,2 8 7\. Thierry Neuville Nicolas Gilsoul Hyundai i20 WRC 2:57.46,2 +4.28,2 6 8\. Elfyn Evans Daniel Barritt Ford Fiesta RS WRC 2:58.28,0 +5.10,0 4 9\. Robert Kubica Maciej Szczepaniak Ford Fiesta RS WRC 2:59.57,8 +6.39,8 2 10\. Chris Atkinson Stéphane Prévot Hyundai i20 WRC 3:02.47,4 +9.29,4 1 Lähde:2014 Rally Australia Lähde:2014 Rally Australia Lähde:2014 Rally Australia Lähde:2014 Rally Australia Lähde:2014 Rally Australia Lähde:2014 Rally Australia Lähde:2014 Rally Australia == Lähteet == == Aiheesta muualla == Luokka:MM-rallikausi 2014 Luokka:Australian ralli
Heidi Viljanen

Heidi Viljanen (s. 18. elokuuta 1980 Kankaanpää) on suomalainen poliitikko, joka valittiin kansanedustajaksi vuoden 2019 eduskuntavaaleissa Suomen Sosialidemokraattinen Puolueen edustajana Satakunnan vaalipiiristä. Hän putosi eduskunnasta 2023 vaaleissa ja toimii nykyään SDP:n Satakunnan piirin johtajana. == Ura == Viljanen on valmistunut sosionomiksi vuonna 2002 ja yhteiskuntatieteiden maisteriksi vuonna 2011. Hän on työskennellyt Kankaanpään A-kodin johtajana vuodesta 2015 lähtien. Viljanen valittiin Kankaanpään kaupunginvaltuustoon vuoden 2012 kunnallisvaaleissa. Vuosina 2017–2019 hän toimi Kankaanpään kaupunginhallituksen puheenjohtajana. Vuoden 2019 eduskuntavaaleissa Viljanen sai 2 167 ääntä. Vuoden 2021 kuntavaaleissa hän oli Kankaanpään ääniharava 340 äänellä ja toimii Kankaanpään kaupunginvaltuuston 2. varapuheenjohtajana. Vuoden 2023 eduskuntavaaleissa Viljanen sai 4 146 ääntä ja jäi varaedustajaksi. Viljanen toimi edustajakaudellaan ympäristövaliokunnan varsinaisena jäsenenä. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Kankaanpään kaupunginvaltuutetut Luokka:Satakunnan vaalipiiri Luokka:Vuonna 1980 syntyneet Luokka:Elävät henkilöt Luokka:Satakunnan aluevaltuutetut
Katalonian ralli 2014

Katalonian ralli 2014 (virallisesti 50. RallyRACC Catalunya – Costa Daurada) oli Rallin MM-sarjan kauden 2014 12. osakilpailu, joka ajettiin 23.–26. lokakuuta 2014. Kilpailussa oli 17 erikoiskoetta. Ennen kilpailun alkua Sébastien Ogier oli MM-sarjan johdossa ennen Jari-Matti Latvalaa. Kilpailun voitolla Ogier varmisti toisen peräkkäisen mestaruutensa. Voiton jälkeen Ogier sanoi ettei ollut henkisesti vahva osalla kaudesta ja hänen motivaationsa oli ollut alhaalla. == Tulokset == Sija Kuljettaja Kartanlukija Auto Aika Ero Pisteet 1\. Sébastien Ogier Julien Ingrassia Volkswagen Polo R WRC 3:46.44,6 25 2\. Jari-Matti Latvala Miikka Anttila Volkswagen Polo R WRC 3:46.55,9 +11,3 18 3\. Mikko Hirvonen Jarmo Lehtinen Ford Fiesta RS WRC 3:48.26,8 +1.42,2 15 4\. Mads Ostberg Jonas Andersson Citroën DS3 WRC 3:48.57,9 +2.13,3 12 5\. Daniel Sordo Marc Martí Hyundai i20 WRC 3:49.06,8 +2.22,2 10 6\. Thierry Neuville Nicolas Gilsoul Hyundai i20 WRC 3:50.45,6 +4.01,0 8 7\. Andreas Mikkelsen Ola Fløene Volkswagen Polo R WRC 3:50.47,5 +4.02,9 6 8\. Martin Prokop Jan Tománek Ford Fiesta RS WRC 3:54.51,4 +8.06,8 4 9\. Hayden Paddon John Kennard Hyundai i20 WRC 3:55.57,0 +9.12,4 2 10\. Nasser Al-Attiyah Giovanni Bernacchini Ford Fiesta RRC 3:59.24,4 +12.39,8 1 Lähde:2014 Rally Catalunya Lähde:2014 Rally Catalunya Lähde:2014 Rally Catalunya Lähde:2014 Rally Catalunya Lähde:2014 Rally Catalunya Lähde:2014 Rally Catalunya Lähde:2014 Rally Catalunya == Lähteet == == Aiheesta muualla == * Rally- Maps.com, erikoiskokeet kartalla Luokka:MM-rallikausi 2014 Luokka:Katalonian ralli
Walesin ralli 2014

Walesin ralli 2014 (virallisesti 70. Wales Rally GB 2014) oli Rallin MM-sarjan kauden 2014 13. ja viimeinen osakilpailu, joka ajettiin 14–16. marraskuuta. == Tapahtumia == Ennen kilpailua Mikko Hirvonen ilmoitti lopettavansa MM-sarjassa kauden jälkeen. Sébastien Ogier oli jo varmistanut mestaruuden ennen kilpailun alkua. Hirvonen, Kris Meeke ja Mads Østberg kilpailivat keskenään ja järjestys vaihtui useita kertoja. Jari-Matti Latvalan käytyä ojassa hän oli poissa voittotaistelusta. Østberg sai aikasakon myöhästymisestä aikatarkastukseen ja renkaan rikkoutuminen vaati lisää aikaa. Viimeisenä päivänä Meekeltä rikkoutui kaksi rengasta ja Hirvonen otti toisen sijan kilpailussa. == Tulokset == Sija Kuljettaja Kartanlukija Auto Aika Ero Pisteet 1\. Sébastien Ogier Julien Ingrassia Volkswagen Polo R WRC 3:03.08,2 25 2\. Mikko Hirvonen Jarmo Lehtinen Ford Fiesta RS WRC 3:03.45,8 +37,6 18 3\. Mads Østberg Jonas Andersson Citroën DS3 WRC 3:04.11,8 +1.03,6 15+1 4\. Thierry Neuville Nicolas Gilsoul Hyundai i20 WRC 3:04.23,1 +1.14,9 12+2 5\. Elfyn Evans Daniel Barritt Ford Fiesta RS WRC 3:04.32,5 +1.24,3 10 6\. Kris Meeke Paul Nagle Citroën DS3 WRC 3:05.11,2 +2.03,0 8 7\. Ott Tänak Raigo Mõlder Ford Fiesta RS WRC 3:05.37,9 +2.29,7 6 8\. Jari-Matti Latvala Miikka Anttila Volkswagen Polo R WRC 3:05.55,7 +2.47,5 4+3 9\. Martin Prokop Jan Tománek Ford Fiesta RS WRC 3:06.51,5 +3.43,3 2 10\. Hayden Paddon John Kennard Hyundai i20 WRC 3:06.56,7 +3.48,5 1 Lähde:Wales Rally GB 2014 Lähde:Wales Rally GB 2014 Lähde:Wales Rally GB 2014 Lähde:Wales Rally GB 2014 Lähde:Wales Rally GB 2014 Lähde:Wales Rally GB 2014 Lähde:Wales Rally GB 2014 == Muuta == * Mikko Hirvosen uran viimeinen kilpailu. == Lähteet == == Aiheesta muualla == Luokka:MM-rallikausi 2014 Luokka:Walesin ralli
James Hoban

James Hoban (n. 1758 tai 1762 Callan, Kilkennyn kreivikunta, Irlanti – 8. joulukuuta 1831 Washington, Yhdysvallat)James Hoban Encyclopædia Britannica Online Academic Edition. Viitattu 17.4.2019.Pamela Scott, James Hoban Histories of the National Mall. American National Biography Online. Viitattu 17.4.2019. oli irlantilaissyntyinen yhdysvaltalainen arkkitehti, jonka tunnetuin suunnittelutyö on Yhdysvaltain presidentin virka-asunto Valkoinen talo Washingtonissa. Hoban opiskeli arkkitehdiksi Dublinissa ja voitti vuonna 1780 piirustuksillaan Dublin Societyn palkinnon. Koko uransa ajan hän noudatti suunnittelutöissään tuolloin oppimaansa Yrjöjen ajan tyyliä. Hoban muutti Irlannista Yhdysvaltoihin vuonna 1785.Hoban, James A Dictionary of Architecture and Landscape Architecture (2000), Encyclopedia.com. Viitattu 17.4.2019. Asuttuaan ensin Philadelphiassa hän asettui Etelä-Carolinaan. Hobanin ensimmäinen merkittävä suunnittelutyö oli vuonna 1791 valmistunut Etelä-Carolinan edustajakokouksen talo Columbiassa. Rakennus, jonka julkisivu mukaili Pierre Charles L’Enfantin New Yorkiin pari vuotta aiemmin suunnittelemaa Federal Hallia, tuhoutui Yhdysvaltain sisällissodassa vuonna 1865. Vuonna 1792 Hoban voitti suunnittelukilpailun vastikään perustettuun pääkaupunkiin rakennettavasta presidentin virka-asunnosta. Hobanin alkuperäisen suunnitelman selkein esikuva oli Dublinin Leinster House, mutta lopullisen julkisivun mallina toimi eräs kuva englantilaisen James Gibbsin vuonna 1728 julkaisemasta kirjasta Book of Architecture. Hoban määrättiin johtamaan suunnittelemansa talon rakennustöitä, mistä hän sai palkkioksi 500 dollaria ja tontin pääkaupungin alueelta. Valkoisen talon peruskivi muurattiin vuonna 1793, mutta talo valmistui vasta 1801. Hoban oli vuosina 1793–1802 myös yksi William Thorntonin suunnitteleman Washingtonin kongressitalon (United States Capitol) rakentamisesta vastanneista arkkitehdeista, aluksi ylivalvojana ja vuodesta 1798 itse rakennustöiden johtajana.Dr. William Thornton Architect of the Capitol. Viitattu 17.1.2021. Kongressitalon alkuperäinen pohjoissiipi valmistui hänen valvonnassaan vuonna 1800, mutta muut arkkitehdit ovat myöhemmin huomattavasti muuttaneet sitä.US Capitol National Park Service. Viitattu 17.1.2021. Muita Hobanin Washingtoniin suunnittelemia rakennuksia olivat Grand Hotel (1793–1795), Little Hotel (1795) ja sotaministeriön talo (1818), joista yksikään ei ole säilynyt. Valkoisen talon tuhouduttua pahoin vuoden 1812 sodassa Hoban valvoi sen vuosina 1814–1829 toteutettua uudelleenrakentamista. Hoban on haudattu Washingtoniin Mount Olivetin katoliselle hautausmaalle. ==Lähteet== ==Aiheesta muualla== Luokka:Yhdysvaltalaiset arkkitehdit Luokka:Irlantilaiset arkkitehdit Luokka:Amerikanirlantilaiset Luokka:Syntymävuosi tuntematon Luokka:Vuonna 1831 kuolleet
Event Horizon Telescope

Event Horizon Telescope (EHT) on kansainvälinen hanke, jossa käyttämällä joukkoa radioteleskooppeja luodaan Maan kokoinen interferometri-teleskooppi. Teleskooppien yhdistämiseen käytetään Very Long Baseline Interferometry (VLBI) -tekniikkaa. Hankkeen havaintokohteina ovat Maasta katsoen suurimman näköiset mustat aukot, Messier 87:n musta aukko ja Linnunradan Sagittarius A*. 10\. huhtikuuta 2019 hanke julkaisi ensimmäisen kuvan mustasta aukosta. Kuva Messier 87:n mustasta aukosta on samalla ensimmäinen kuva mustasta aukosta kautta aikojen. Kuva on radioaalloilla tehdyistä havainnoista jälkikäteen koostettu kuvannos, ei valokuva. ==Lähteet== ==Aiheesta muualla== * Official website * * Luokka:Mustat aukot Luokka:Radioteleskoopit
Unni Lehn

Unni Lehn (s. 7. kesäkuuta 1977 Melhus) on norjalainen jalkapalloilija, pelipaikaltaan keskikenttäpelaaja. Hän kuului maajoukkueeseen, joka voitti kultaa vuoden 2000 kesäolympialaisista Sydneystä. == Lähteet == Luokka:Norjalaiset jalkapalloilijat Luokka:Vuonna 1977 syntyneet Luokka:Elävät henkilöt
Eeva Kalli

Eeva Kalli (s. 10. tammikuuta 1981 Kiukainen) on suomalainen poliitikko, joka valittiin kansanedustajaksi vuoden 2019 eduskuntavaaleissa Suomen Keskustan edustajana Satakunnan vaalipiiristä. == Elämä ja ura == Kalli valmistui ylioppilaaksi Kiukaisten lukiosta vuonna 1999, hallintotieteiden maisteriksi 2003 ja kauppatieteiden maisteriksi 2008 Vaasan yliopistosta. Hän on toiminut pääministerien Mari Kiviniemen ja Matti Vanhasen EU-asioiden neuvonantajana 2010–2011, elinkeinoministeri Mauri Pekkarisen erityisavustajana 2008 sekä komissaari Olli Rehnin avustajana Euroopan komissiossa Brysselissä 2008–2009. Kalli on työskennellyt myös Energiateollisuus ry:n viestintä- ja yhteiskuntasuhdejohtajana 2011–2016, sekä ennen kansanedustajaksi valintaansa vuodesta 2017 lähtien Miltton Networksin toimitusjohtajana 2017–2019. Eduskuntavaaleissa 2019 Kalli sai 6 717 ääntä. Hän toimi Keskustan eduskuntaryhmän puheenjohtajana 15. syyskuuta 2022 – 20. kesäkuuta 2023. Kalli valittiin Satakunnan hyvinvointialueen aluevaltuustoon vuoden 2022 aluevaaleissa. vuoden 2023 eduskuntavaaleissa hänet valittiin jatkokaudelle eduskuntaan 7930:lla äänellä. == Yksityiselämä == Eeva Kallin isä on entinen kansanedustaja Timo Kalli. Eeva Kalli on kotoisin Euran Kiukaisista ja nykyisin hän asuu Eurassa. == Lähteet == Luokka:Nykyiset kansanedustajat Luokka:Suomen Keskustan poliitikot Luokka:Satakunnan vaalipiiri Luokka:Vuonna 1981 syntyneet Luokka:Elävät henkilöt Luokka:Erityisavustajat Luokka:Satakunnan aluevaltuutetut
Portugalin ralli 2013

Portugalin ralli 2013 (virallisesti 47. Vodafone Rally de Portugal 2013) oli Rallin MM-sarjan kauden 2013 neljäs osakilpailu, joka ajettiin 11–14. huhtikuuta. == Tulokset == Sija Kuljettaja Kartanlukija Auto Aika Ero Pisteet 1\. Sébastien Ogier Julien Ingrassia Volkswagen Polo R WRC 4:07.38,7 25+3 2\. Mikko Hirvonen Jarmo Lehtinen Citroën DS3 WRC 4:08.36,9 +58,2 18 3\. Jari- Matti Latvala Miikka Anttila Volkswagen Polo R WRC 4:11.43,2 +4.04,5 15+1 4\. Jevgeni Novikov Ilka Minor Ford Fiesta RS WRC 4:13.06,4 +5.27,7 12 5\. Nasser Al-Attiyah Giovanni Bernacchini Ford Fiesta RS WRC 4:15.22,2 +7.43,5 10 6\. Andreas Mikkelsen Mikko Markkula Volkswagen Polo R WRC 4:17.18,5 +9.39,8 8 7\. Martin Prokop Michal Ernst Ford Fiesta RS WRC 4:22.42,9 +15.04,2 6 8\. Mads Østberg Jonas Andersson Ford Fiesta RS WRC 4:23.22,3 +15.43,6 4+2 9\. Khalid Al-Qassimi Scott Martin Citroën DS3 WRC 4:23.35,6 +15.56,9 2 10\. Esapekka Lappi Janne Ferm Škoda Fabia S2000 4:23.59,7 +16.21,0 1 Lähde:2013 Rally Portugal Lähde:2013 Rally Portugal Lähde:2013 Rally Portugal Lähde:2013 Rally Portugal Lähde:2013 Rally Portugal Lähde:2013 Rally Portugal Lähde:2013 Rally Portugal == Muuta == * Esapekka Lapin uran ensimmäinen piste. == Lähteet == == Aiheesta muualla == Luokka:MM-rallikausi 2013 Luokka:Portugalin ralli
John Bel Edwards

John Bel Edwards (s. 16. syyskuuta 1966 Amite City, Louisiana, Yhdysvallat) on yhdysvaltalainen demokraattisen puolueen poliitikko. Hän toimi Louisianan 56. kuvernöörinä vuosina 2016–2024. Edwards oli aiemmin osavaltion edustajainhuoneen jäsen. Hän nai vaimonsa 1989 ja heillä on kolme lasta. Uskonnoltaan Edwards on katolinen. Edwards vastustaa aborttia ja kannattaa vapaampia aseenkanto-oikeuksia. Kuvernöörinä toimiessaan hän on kovensi laittoman abortin suorittamisesta annettavia rangaistuksia ja kriminalisoi aborttipillerien postittamisen Louisianassa == Lähteet == === Viitteet === == Aiheesta muualla == * Kuvernöörin kotisivut Luokka:Louisianan kuvernöörit Luokka:Yhdysvaltalaiset demokraattipoliitikot Luokka:Vuonna 1966 syntyneet Luokka:Elävät henkilöt
Anne Avellan

Anne Avellan (s. 12. heinäkuuta 1962) on suomalainen kilpauransa päättänyt koripalloilija. Avellan edusti koko uransa ajan Karhun Poikia saavuttaen kolme SM-mitalia ja kolme Suomen cupin hopeamitalia. Hän pelasi myös Suomen naisten maajoukkueessa muun muassa vuosien 1980 ja 1981 EM-kilpailuissa ja maan nuorisomaajoukkueissa arvokisatasolla. == Pelaajaura == === Seurajoukkueet === Avellan edusti kasvattajaseuraansa, helsinkiläistä Karhun Poikia, koko kilpauransa ajan. Vuodet 1978–1984 hän pelasi KaPo:ssa naisten SM-sarjaa, jossa joukkue saavutti SM-hopeaa vuonna 1980 ja SM-pronssia vuosina 1981 ja 1982. Suomen cupin loppuotteluun KaPo eteni Avellanin aikana kolmesti mutta hävisi ne kaikki vuosina 1978, 1979 ja 1981.Anne Avellan – Suomen Koripalloliitto === Maajoukkue === Avellan pelasi Suomen alle 18-vuotiaiden tyttöjen maajoukkueessa ikäluokan vuoden 1979 EM-kilpailuissa, missä Suomi onnistui muun muassa voittamaan kovana pidettyjä itäeurooppalaisia maajoukkueita sijoittuen lopulta seitsemänneksi.https://www.basket.fi/basket/uutiset/top-10-kaikkien-aikojen- menestyksekkaimmat-suomen-juniorimaajoukkueet-em-kisoissa-1968-2015/ Hän pelasi U18-ikäluokan EM-kilpailuissa myös kaksi vuotta myöhemmin, jolloin Suomi oli kahdeksas. Vuonna 1981 Avellan pelasi lisäksi Suomen haastajamaajoukkueessa universiadeissa. Suomen naisten maajoukkueessa Avellan pelasi vuosina 1980–1982 29 ottelua 0,3 pisteen keskiarvolla. Hän kuului Suomen kokoonpanoon vuosien 1980 ja 1981 EM-kilpailuissa sekä vuoden 1981 Pohjoismaiden-mestaruuskilpailuissa.Maajoukkuetilastot – Suomen Koripalloliitto == Saavutukset == * EM-kilpailuissa 1980 ja 1981 * SM-hopeaa 1980 ** SM-pronssia 1981 ja 1982 * Suomen cupin hopeaa 1978, 1979 ja 1981 == Lähteet == * Anne Avellan Suomen Koripalloliitto * Maajoukkuetilastot Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1962 syntyneet Luokka:Elävät henkilöt
Josef Holeček (kirjailija)

Josef Holeček (27. helmikuuta 1853 Stožice – 6. maaliskuuta 1929 Praha) oli tšekkiläinen kirjailija, toimittaja ja kääntäjä. Hänen realistiset ja maaseutuaiheiset teoksensa sijoittuivat Etelä-Böömin läänin alueelle. Hän käänsi myös Kalevalan tšekin kielelle. Holečekin kaunokirjallinen pääteos oli 12 kirjana julkaistu Naši (1897–1930, 'Meidän väkeä'), joka kuvaa maalaiselämää eteläböömiläisessä Stožicen kylässä. Holeček suoritti opintonsa Písekissä, České Budějovicessa ja Táborissa. Táborissa hän ystävystyi useiden eteläslaavien kanssa ja kiinnostui heidän kansanperinteestään ja yleisesti kirjallisuudesta, taiteesta ja historiasta. Opintojen päätyttyä Holeček työskenteli Zagrebissa, ja vuonna 1875 hänestä tuli Prahassa ilmestyneen Národní listy -lehden Balkanin kirjeenvaihtaja. Slavofiilina tunnettu Holeček vieraili 1887 Venäjällä, ja vuonna 1889 hän teki matkan Anatolian halki, jolloin hän kävi myös Istanbulissa. Holeček opiskeli suomen kieltä Prahan kirjastossa amanuensseina toimineiden Leopold Geitlerin ja Bohuslav Čermákin avustuksella. Opiskelussa he käyttivät Leipzigin antikvariaateista hankittuja suomalais-saksalaisia sanakirjoja ja Johan Strahlmannin vuonna 1818 ilmestynyttä saksankielistä suomen kielioppia Finnische Sprachlehre für Finnen und Nicht-Finnen, koska Prahan ja Skandinavian kirjakauppojen välillä ei tähän aikaan ollut vielä yhteyksiä. Holečekin Kalevala-käännös ilmestyi pääosin hänen omalla kustannuksellaan vuosina 1894–1895. Käännöksestä julkaistiin toinen painos Prahassa 1953. Uusi painos on julkaistu vuonna 1999. Holeček oli kotoisin Etelä-Böömistä. Julkaistuaan 1884 Aino-runojen käännöksen hän siirsi oivallisella tavalla tšekin kielelle koko Kalevalan (Kalevala, národní epos Finu, 1893–1895) sekä Kantelettaren 1904–1905. Holeček on toiminut sanomalehtimiehenä ja kirjoittanut paitsi esityksiä Bosnian, Hertsegovinan ja Montenegron oloista, myös teoksen ’Venäjä ja Länsi’. Viitattu 22.5.2020. ==Julkaisut== * ;Suomennettuja näytteitä antologiassa * == Lähteet == ==Aiheesta muualla== * Josef Holeček, Kalevalan kääntäjistä ja käännöksistä: Tshekin kieli, Valvoja 1909, s. 320–323 * Agapetus : Epäonnistunut Kalevala- puhe, Suomen Kuvalehti, 26.03.1929, nro 12-13, s. 25, Kansalliskirjaston digitaaliset aineistot * Hannes Jukonen, Kalevalan kääntäjän muistolle, Kansan kuvalehti, 12.4.1929 nro 15, s. 14, Kansalliskirjaston digitaaliset aineistot] * Hannes Jukonen : Muistelmia Kalevalan tsekinkielelle kääntäjästä Josef Holecekista, Helsingin Sanomat Viikkoliite, 16.06.1929, nro 24, s. 1, Kansalliskirjaston digitaaliset aineistot Luokka:Tšekkiläiset kirjailijat Luokka:Tšekkiläiset kielenkääntäjät Luokka:Vuonna 1853 syntyneet Luokka:Vuonna 1929 kuolleet
Neffa & i messaggeri della dopa

Neffa & i messaggeri della dopa on italialaisen poplaulaja Neffan ensimmäinen albumi, joka julkaistiin 14. toukokuuta 1996. == Kappaleet == # Dopamina # In linea # Aspettando il sole (feat. Giuliano "The King" Palma) # Wicked Man # Puoi sentire il funk (feat. Dre Love) # La ballotta # I messaggeri pt. 1 (feat. Phase II, Kaos, Dre Love, DJ Lugi, Esa) # Solo un altro giorno (feat. Elise) # Crociera # To the Death (feat. Phase II, Sean) # I fieri BBoyz (feat. Kaos) # Il funk dopo la morte # I messaggeri pt. 2 (feat. Storyteller, DJ Gruff, F.C.E, TopCat, Fede, LeftSide, P.P.T., Cenzou) # El chico loco # Lo spirito della dopa == Lähteet == == Aiheesta muualla == * Neffa & i messaggeri della dopa discogs.com-sivustolla Luokka:Vuoden 1996 esikoisalbumit Luokka:Neffan albumit
Ulla Connor

Ulla Maija Connor (aiemmin Niemelä-Connor; s. 23. lokakuuta 1948) on suomalaistaustainen filosofian tohtori, joka on työskennellyt pitkään yhdysvaltalaisten Purduen ja Indianan yliopistojen yhteiskampuksella (Indiana University-Purdue University Indianapolis) Indianapolisissa lingvistiikan professorina. Niemelä-Connor opiskeli perustutkintonsa Helsingin yliopistossa (HuK 1970, FK 1974), Floridan yliopistossa (MA 1971) ja Wisconsinin yliopistossa Madisonissa (1973). Hänen Helsingin yliopistolle laatimansa englantilaisen filologian pro gradu (1974) oli otsikoitu nimellä The use of adjectives in Milton's earlier and later poetry : a study. Tohtoritutkintonsa Connor suoritti Wisconsinin yliopiston Madisonin kampuksella (Ph.D. 1978). Connor on ollut Suomen Tiedeseuran ulkomainen jäsen vuodesta 2000. ==Teoksia== (osa) * Ulla Niemelä-Connor: The use of adjectives in Milton's earlier and later poetry : a study. Helsinki : Helsingin yliopisto. 1973. Pro gradu -työ. * Ulla Connor:Contrastive Rhetoric. Cambridge University Press, 1996. ISBN 0-521-44145-5 (hardb.), ISBN 0-521-44688-0 (paperb.) * Diane Dewhurst Belcher & Ulla Connor: Reflections on multiliterate lives. Clevedon, England ; Buffalo, N.Y. : Multilingual Matters cop. 2001. ISBN 9781853597046 (e-book), ISBN 9781853595219 (printed book), ISBN 9781853595226 (printed book). * Ulla Connor & Thomas A. Upton (toim) Applied corpus linguistics : a multidimensional perspective. Amsterdam : Rodopi. 2004. ISBN 90-420-1922-0. * Ulla Connor, Ed Nagelhout & William V. Rozycki: Contrastive rhetoric : reaching to intercultural rhetoric. John Benjamins Pub cop. 2008. ISBN 9789027291462 electronic book (e-book), ISBN 9789027254139 (printed book). * Ulla Connor: Intercultural Rhetoric in the writing classroom. University of Michigan Press, 2012. ==Lähteet== ==Aiheesta muualla== * Ulla Connor (researchgate.net) * Ulla Connor. Director, ICIC (linkedin.com) Luokka:Suomalaiset kielitieteilijät Luokka:Suomalaiset professorit Luokka:Vuonna 1948 syntyneet Luokka:Elävät henkilöt
Emma Wertsén

Emma Katinka Renée Wertsén (s. Samuelsson; 17. lokakuuta 1988) on ruotsalainen miekkailija, joka käyttää aseenaan kalpaa. Hän saavutti miekkailun maailmanmestaruuskilpailuissa 2015 naisten kalvan hopeaa Rossella Fiamingon voittaessa kultaa. == Lähteet == Luokka:Ruotsalaiset miekkailijat Luokka:Vuonna 1988 syntyneet Luokka:Elävät henkilöt
Maahockey kesäolympialaisissa 2020 – naisten turnaus

Naisten maahockeyturnaus Tokion olympialaisissa 2020 pelattiin Oi Hockey Stadiumilla 24. heinäkuuta – 6. elokuuta. Turnaukseen osallistui 12 joukkuetta, joista yksi paikka oli varattu isäntämaa Japanille. Hallitsevana mestarina turnaukseen lähti Iso-Britannia. ==Karsinnat== Karsinnat koostuvat maanosien omista karsintaturnauksista sekä yleisistä karsintatapahtumista. Afrikan, Aasian, Amerikan, Euroopan ja Oseanian karsintaturnauksista pääsee yksi joukkue. ===Olympiaturnaukseen päässeet maat=== Maanosa Karsintatapa Ajankohta Paikat Maat Isäntämaa 1 Aasia Aasian kisat 2018 19. elokuuta – 1. syyskuuta 2018 0 –1 Amerikka Pan-Amerikan kisat 2019 30. heinäkuuta – 10. elokuuta 2019 1 Afrikka Erillinen karsintaturnaus 12. – 18. elokuuta 2019 1 Eurooppa Maahockeyn Euroopan-mestaruuskilpailut 2019 16. – 25. elokuuta 2019 1 Oseania 2019 Oceania Cup 1. – 8. syyskuuta 2019 1 Yhteiset karsintatapahtumat 25. lokakuuta – 3. marraskuuta 2019 7 1 Japani voitti Aasian kisoissa maahockeyturnauksen, jolloin kyseisestä turnauksesta mikään uusi joukkue ei karsiutunut olympiaturnaukseen. Karsintapaikka siirtyi yleisiin karsintapahtumiin. ==Lohkovaihe== Lohkojen joukkueet jaettiin FIH:n rankingin perusteella siten, maat saivat sijoituksen rankingin perusteella. Lohkoon A sijoitettiin maat sijoilla 1., 4., 5., 8., 9. ja 12. Lohkot ilmoitettiin 23. marraskuuta 2019. ===Lohko A=== ===Lohko B=== ==Pudotuspelit== ===Ottelut=== ====Puolivälierät==== ====Välierät==== ====Pronssiottelu==== ====Loppuottelu==== ==Sijoitukset== align=center align=center align=center 4\. 5\. 6\. 7\. 8\. 9\. 10\. 11\. 12\. == Mitalistijoukkueiden pelaajat == Mitali Joukkue Kultaa \---- Sanne Koolen, Malou Pheninckx, Laurien Leurink, Xan Gerdien de Waard, Marloes Johanna Maria Keetels, Felice Albers, Maria Verschoor, Lidewij Marsia Maria Welten, Caia Jacqueline van Maasakker, Frédérique Matla, Pien Sanders, Laura Nunnink, Lauren Stam, Josine Koning, Margot van Geffen, Eva de Goede Hopeaa \---- María Belén Succi, Sofia Toccalino, Agustina Gorzelany, Valentina Raposo, Agostina Alonso, Agustina Albertarrio, María José Granatto, Delfina Merino, Rocío Sánchez Moccia, Victoria Suaze Valdez, María Victoria Granatto, Eugenia María Trinchinetti, Micaela Retegui, María Emilia Forcherio, Sofia Macarri, María Noel Barrionuevo,Julieta Jankunas, Valentina Isabel Costa Bondi Pronssia \---- Madeleine Claire Hinch, Laura Unsworth, Anna-Frances Toman, Hannah Martin, Sarah Louise Jones, Susannah Townsend, Sarah Robertson, Elena Sian Layer, Isabelle Petter, Leah Julia Wilkinson, Giselle Ansley, Hollie Pearne-Webb, Fiona Anne Crackles, Shona McCallin, Lily Owsley, Grace Balsdon ==Lähteet== Naisten turnaus
Julia Müller

Julia Müller (s. 10. joulukuuta 1985 Hampuri) on saksalainen maahockeypelaaja. Hänen toistaiseksi ainoa olympiamitalinsa tuli kesäolympialaisista 2016 naisten maahockeyturnauksesta Saksan joukkueessa. == Lähteet == Luokka:Saksalaiset maahockeypelaajat Luokka:Vuonna 1985 syntyneet Luokka:Elävät henkilöt Luokka:Saksalaiset olympiamitalistit
Bulgarian ralli 2010

pienoiskuva|Kimi Räikkönen sijoittui sijalle 11. Bulgarian ralli 2010 (virallisesti 41. Rally Bulgaria) oli Rallin MM-sarjan kauden 2010 seitsemäs osakilpailu, joka ajettiin 9.−11. heinäkuuta. Kilpailussa oli 14 erikoiskoetta. Kilpailu oli Citroënin ylivoimaa, kun Fordin menestys viikonlopun aikana kariutui väärään rengasvalintaan sekä erikoiskokeiden pohja-aikojen puuttumiseen. Kilpailun voitti Citroënin Sébastien Loeb. Citroën otti neloisvoiton kilpailussa, joka oli ensimmäinen neloisvoitto valmistajalle sitten Safari-rallin 1993. Erikoiskoe 7 peruttiin, kun suuri joukko katsojia tukki maalialueen. == Erikoiskokeet == Kilpailussa oli 14 erikoiskoetta, joiden yhteispituus oli 354,10 kilometriä. Siirtymiä oli 715,46 kilometriä ja kokonaispituus oli 1069,56 kilometriä. Päivä Kello Nro Nimi Pituus 9\. heinäkuuta 10:05 SS 1 Batak Lake 31,77 km 11:38 SS 2 Belmeken Lake 27,57 km 14:37 SS 3 Batak Lake 31.77 km 16:10 SS 4 Belmeken Lake 27,57 km 10\. heinäkuuta 7:43 SS 5 Sestrimo 27,46 km 9:36 SS 6 Peshtera 18,13 km 10:54 ~~SS 7~~ ~~Lyubnitsa~~ ~~24,86 km~~ 13:22 SS 8 Sestrimo 27,46 km 15:15 SS 9 Peshtera 18,13 km 16:33 SS 10 Lyubnitsa 24,86 km 11\. heinäkuuta 08:46 SS 11 Muhovo 29,53 km 9:28 SS 12 Slavovitsa 17,73 km 11:52 SS 13 Muhovo 29,53 km 12:34 SS 14 Slavovitsa 17,73 km Lähde: == Tulokset == Sija Kuljettaja Kartanlukija Auto Aika Ero Pisteet 1\. Sébastien Loeb Daniel Elena Citroën C4 WRC 3:02.39,2 25 2\. Daniel Sordo Marc Martí Citroën C4 WRC 3:03.08,7 +29,5 18 3\. Petter Solberg Chris Patterson Citroën C4 WRC 3:03.15,5 +36,3 15 4\. Sébastien Ogier Julien Ingrassia Citroën C4 WRC 3:04.34,2 +1.55,0 12 5\. Mikko Hirvonen Jarmo Lehtinen Ford Focus RS WRC 09 3:05.57,0 +3.17,8 10 6\. Jari- Matti Latvala Miikka Anttila Ford Focus RS WRC 09 3:07.07,7 +4.28,5 8 7\. Per- Gunnar Andersson Jonas Andersson Ford Focus RS WRC 08 3:08.04,4 +5.25,2 6 8\. Frigyes Turán Gábor Zsiros Peugeot 307 WRC 3:09.43,2 +7.04,0 4 9\. Matthew Wilson Scott Martin Ford Focus RS WRC 08 3:12.07,8 +9.28,6 2 10\. Henning Solberg Ilka Minor Ford Fiesta S2000 3:15.45,2 +13.06,0 1 Lähde: Lähde: Lähde: Lähde: Lähde: Lähde: Lähde: == Muuta == * Frigyes Turánin uran ensimmäiset pisteet. == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 2010 Luokka:Bulgarian ralli
Solveig Wikström

Solveig Ragnborg Wikström (o.s. Johansson; s. 3. syyskuuta 1931 Jomala) on suomenruotsalainen taloustieteilijä ja Tukholman yliopiston yritystalouden emeritaprofessori. Wikström valmistui diplomiekonomiksi Åbo Akademista vuonna 1954 ja filosofian lisensiaatiksi Göteborgin yliopistosta 1961. Wikström nimitettiin Tukholman yliopiston apulaisprofessoriksi 1968, Lundin yliopiston professoriksi 1978 ja Tukholman yliopiston professoriksi 1989. Suomen Tiedeseuran ulkomainen jäsen Wikström on ollut vuodesta 1993. Vuonna 1999 hänelle myödettiin ruotsalaisen Torsten Söderbergin säätiön taloustieteellinen palkinto (Det Söderbergska handelspriset). ==Teoksia== * Wikström, Solveig – Normann, Richard: Knowledge and value: A new perspective on corporate transformation. London: Routledge, 1994. ISBN 0-415-09817-3 ==Lähteet== ==Aiheesta muualla== * Solveig Wikström. Stockholm University, School of Business. Researchgate. * Luokka:Suomalaiset taloustieteilijät Luokka:Tukholman yliopiston professorit Luokka:Suomalaiset professorit Luokka:Vuonna 1931 syntyneet Luokka:Elävät henkilöt
Jordanian ralli 2010

Jordanian ralli 2010 (virallisesti 2. Jordan Rally ) oli Rallin MM-sarjan kauden 2010 kolmas osakilpailu, joka ajettiin 1.–3. huhtikuuta 2010. == Tapahtumia == Kimi Räikkönen teki historiaa ollen ensimmäinen suomalainen, joka on saanut MM-pisteitä sekä rallissa että Formula 1:ssä. Aiemmin vain Carlos Reutemann on tehnyt samoin. Kilpailussa puhuttivat tallien taktikoinnit toisena päivänä, jolloin kilpailijat pyrkivät saamaan paremman lähtösijan viimeiselle päivälle. Citroën järjesti, että Sébastien Ogier kirjautui huoltoon viisi minuuttia myöhässä aamulla, jolloin hän sai 50 sekunnin aikasakon ja putosi viidennelle sijalle. Ford pyysi superralli-säännön turvin kilpailuun palannutta Mikko Hirvosta lähtemään huollosta ennen aikaansa, jolloin hän siirtyi lähtöjärjestyksessä Loebin ja Latvalan väliin. Citroën vastasi tähän järjestämällä Ogierin kirjautumaan erikoiskokeen 14 lähtöön kahdeksan minuuttia ennen aikaansa, jolloin hän lakaisi tietä Loebille. Loeb nousi viimeisen päivän aamuna 37,8 sekunnin johtoon Latvalan edelle. == Erikoiskokeet == Kilpailussa oli 21 erikoiskoetta, joiden yhteispituus oli 339,48 kilometriä. Siirtymiä oli 572,30 kilometriä ja kokonaispituus oli 911,78 kilometriä. Päivä Kello Nro Nimi Pituus 1\. huhtikuuta 11:28 SS 1 Rumman Forest 15,34 km 12:26 SS 2 Wadi Shueib 1 8,65 km 12:54 SS 3 Mahes 1 20,44 km 13:37 SS 4 Mount Nebo 1 11,09 km 15:50 SS 5 Wadi Shueib 2 8,65 km 16:13 SS 6 Mahes 2 20,44 km 16:56 SS 7 Mount Nebo 2 11,09 km 2\. huhtikuuta 8:11 SS 8 Suwayma 1 10,49 km 8:51 SS 9 Kafrain 1 17,20 km 9:49 SS 10 Jordan River 1 41,45 km 12:50 SS 11 Suwayma 2 10,49 km 13:30 SS 12 Kafrain 2 17,20 km 14:28 SS 13 Jordan River 2 41,45 km 3\. huhtikuuta 8:20 SS 14 Yakrut 1 14,16 km 08:50 SS 15 Bahath 1 12,53 km 9:33 SS 16 Shuna 1 15,23 km 10:16 SS 17 Baptism Site 1 10,83 km 12:11 SS 18 Yakrut 2 14,16 km 12:41 SS 19 Bahath 2 12,53 km 13:24 SS 20 Shuna 2 15,23 km 14:07 SS 21 Baptism Site 2 10,83 km Lähde: == Tulokset == Sija Kuljettaja Kartanlukija Auto Aika Ero Pisteet 1\. Sébastien Loeb Daniel Elena Citroën C4 WRC 3:51.35,9 25 2\. Jari-Matti Latvala Miikka Anttila Ford Focus RS WRC 09 3:52.11,7 +35,8 18 3\. Petter Solberg Phil Mills Citroën C4 WRC 3:52.47,7 +1.11,8 15 4\. Daniel Sordo Marc Martí Citroën C4 WRC 3:53.25,2 +1.49,3 12 5\. Matthew Wilson Scott Martin Ford Focus RS WRC 08 4:00.00,2 +8.24,3 10 6\. Sébastien Ogier Julien Ingrassia Citroën C4 WRC 4:02.02,3 +10.26,4 8 7\. Federico Villagra Jorge Perez Companc Ford Focus RS WRC 08 4:03.03,9 +11.28,0 6 8\. Kimi Räikkönen Kaj Lindström Citroën C4 WRC 4:04.06,9 +12.31,0 4 9\. Henning Solberg Ilka Minor Ford Focus RS WRC 08 4:05.44,5 +14.08,6 2 10\. Xavier Pons Alex Haro Ford Fiesta S2000 4:10.09,8 +18.33,9 1 Lähde:2010 Jordan Rally Lähde:2010 Jordan Rally Lähde:2010 Jordan Rally Lähde:2010 Jordan Rally Lähde:2010 Jordan Rally Lähde:2010 Jordan Rally Lähde:2010 Jordan Rally == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 2010 Luokka:Jordanian ralli
Turkin ralli 2010

Turkin ralli 2010 (virallisesti 10. Rally of Turkey) oli Rallin MM-sarjan kauden 2010 neljäs osakilpailu, joka ajettiin 16.−18. huhtikuuta. Kilpailun voitti Sébastien Loeb. Mikko Hirvonen ja Jari-Matti Latvala kärsivät kilpailun aikana rengasrikoista ja ajovirheistä, ja Kimi Räikkönen ajoi kauden parhaimman tuloksensa sijoittumalla viidenneksi. Viimeisen päivän aamuna kaksi ensimmäistä erikoiskoetta peruttiin koska tiet olivat liian huonossa kunnossa. == Erikoiskokeet == Kilpailussa oli 23 erikoiskoetta, joiden yhteispituus oli 358,84 kilometriä. Siirtymiä oli 745,31 kilometriä ja kokonaispituus oli 1104,15 kilometriä. Päivä Kello Nro Nimi Pituus 16\. huhtikuuta 9:03 SS 1 Darlik 1 15,66 km 9:46 SS 2 Karabeyli 1 8,23 km 10:14 SS 3 Bozgoca 1 13,52 km 10:57 SS 4 Halli 1 9,60 km 14:00 SS 5 Darlik 2 15,66 km 14:43 SS 6 Karabeyli 2 8,23 km 15:11 SS 7 Bozgoca 2 13,52 km 15:54 SS 8 Halli 2 9,60 km 19:57 SS 9 SSS Istanbul 2,20 km 17\. huhtikuuta 09:56 SS 10 Göcbeyli 1 18,17 km 10:34 SS 11 Ulupelit 1 12,98 km 11:27 SS 12 Bozhane 1 14,59 km 12:00 SS 13 Riva 1 27,17 km 15:06 SS 14 Göcbeyli 2 18,17 km 15:44 SS 15 Ulupelit 2 12,98 km 16:37 SS 16 Bozhane 2 14,59 km 17:10 SS 17 Riva 2 27,17 km 18\. huhtikuuta 9:13 ~~SS 18~~ ~~Deniz 1~~ ~~16,76 km~~ 9:51 ~~SS 19~~ ~~Mudarli 1~~ ~~21,32 km~~ 10:39 SS 20 Ballica 1 19,22 km 13:12 SS 21 Deniz 2 16,76 km 13:50 SS 22 Mudarli 2 21,32 km 14:38 SS 23 Ballica 2 19,22 km Lähde: == Tulokset == Sija Kuljettaja Kartanlukija Auto Aika Ero Pisteet 1\. Sébastien Loeb Daniel Elena Citroën C4 WRC 3:01.38,7 25 2\. Petter Solberg Phil Mills Citroën C4 WRC 3:02.33,2 +54,5 18 3\. Mikko Hirvonen Jarmo Lehtinen Ford Focus RS WRC 09 3:03.22,1 +1.43,4 15 4\. Sébastien Ogier Julien Ingrassia Citroën C4 WRC 3:05.24,7 +3.46,0 12 5\. Kimi Räikkönen Kaj Lindström Citroën C4 WRC 3:08.23,0 +6.44,3 10 6\. Federico Villagra José Luis Díaz Ford Focus RS WRC 08 3:09.35,4 +7.56,7 8 7\. Matthew Wilson Scott Martin Ford Focus RS WRC 08 3:10.08,5 +8.29,8 6 8\. Jari-Matti Latvala Miikka Anttila Ford Focus RS WRC 09 3:21.22,9 +19.44,2 4 9\. Dennis Kuipers Frédéric Miclotte Ford Fiesta S2000 3:25.00,9 +23.22,2 2 10\. Aaron Burkart Andre Kachel Suzuki Swift S1600 3:28.43,4 +27.04,7 1 Lähde: Lähde: Lähde: Lähde: Lähde: Lähde: Lähde: == Muuta == * Dennis Kuipersin uran ensimmäiset pisteet. * Aaron Burkartin uran ensimmäinen piste. == Lähteet == == Aiheesta muualla == * Rally-Maps.com, erikoiskokeet kartalla Luokka:MM- rallikausi 2010 Luokka:Turkin ralli